Utstyrsporing

**Utstyrsporing** (engelsk: ) viser til metoder og teknologier som brukes for å følge og administrere plassering og bruk av fysiske eiendeler. Sporingen kan skje ved hjelp av enkle identifikasjonsmerker, som strekkoder, eller ved bruk av mer avanserte teknologier som RFID, GPS, Bluetooth Low Energy (BLE), LoRa og NFC. Slike systemer benyttes innen en rekke områder, blant annet lagerstyring, logistikk, helsevesen og industriell drift**.** 

## Strekkoder
Strekkoder er en av de mest brukte metodene for utstyrsporing. De lagrer informasjon i et maskinlesbart format, ofte i form av ett- eller todimensjonale mønstre. Et vanlig eksempel er QR-koder, som kan inneholde mer data enn tradisjonelle strekkoder. Skanningen utføres med håndholdte skannere, mobile datamaskiner eller smarttelefoner. Når strekkoden registreres, kobles informasjonen til en database som gjør det mulig å følge eiendelens plassering, eierskap og bruk i sanntid. Fordelene med strekkoder er lav kostnad og enkel implementering, samtidig som man reduserer menneskelige feil sammenlignet med manuell registrering.

## RFID
Radiofrekvensidentifikasjon (RFID) gjør det mulig å identifisere og spore objekter ved hjelp av radiobølger. Passive RFID-tagger har begrenset rekkevidde og leses kun når de er nær en skanner. Aktive RFID-tagger har innebygde batterier og kan sende signaler over større avstander, opptil flere kilometer under optimale forhold. RFID krever et fast infrastrukturmiljø, men gir rask avlesning og høy slitestyrke. Teknologien benyttes blant annet i smarte lagerløsninger for å gi sanntidsoversikt over beholdning og eiendeler.

## NFC
Near Field Communication (NFC) bygger på RFID-teknologi, men fungerer kun på svært korte avstander. Innen utstyrsporing brukes NFC til å gi rask tilgang til informasjon om en eiendel ved at brukeren berører (tapper) taggen med en smarttelefon eller et annet kompatibelt leserutstyr. Dette er særlig nyttig for kritiske eiendeler hvor man raskt trenger statusinformasjon.https://www.mecs-press.org/ijwmt/ijwmt-v11-n6/IJWMT-V11-N6-3.pdf?

## BLE (Bluetooth Low Energy)
Bluetooth Low Energy (BLE) er en trådløs kommunikasjonsstandard som ofte benyttes i utstyrssporing, særlig for mindre enheter som f.eks verktøy. BLE-tagger sender korte signaler med lavt energiforbruk, noe som gjør at batteriene kan vare i måneder eller år. Når signalene fanges opp av en mobiltelefon, et nettbrett eller en fastmontert mottaker (beacon/gateway), kan systemet registrere hvor gjenstanden befinner seg. Teknologien er spesielt godt egnet til innendørs sporing, der GPS ofte er utilstrekkelig, og kan gi nøyaktighet ned til noen få meter. På denne måten kan bedrifter redusere tiden brukt på leting etter utstyr, øke sikkerheten og få bedre oversikt over ressursene sine.

## GPS-sporing av eiendeler
Global Positioning System (GPS) benyttes til å spore eiendeler over store geografiske områder. GPS-enheter for utstyrsporing er ofte batteridrevne og kan rapportere posisjon i sanntid eller med bestemte intervaller via mobil- eller satellittnettverk. Utfordringer knyttet til GPS-sporing kan være signalbrudd i containere eller bygninger (Faraday-bur-effekten). Nyere løsninger benytter forsterkede signaler og kombinerer GPS med GPRS eller andre teknologier for å sikre mer stabil datatilgang.

## Andre teknologier (Wi-Fi, IR, LoRa, Bluetooth)
For innendørs sporing benyttes ofte en kombinasjon av ulike trådløse teknologier:

* Wi-Fi kan utnyttes sammen med eksisterende nettverk for å bestemme plassering.
* Infrarød (IR) brukes i enkelte systemer for nøyaktig posisjonering i avgrensede områder.
* LoRa (Long Range) kan dekke store områder både innendørs og utendørs, og er egnet til IoT-baserte sporingsløsninger.

## Referanser